བོད་ལྗོངས་མཁན་པ་དཀར་པོ་འཕྲོད་བསྟེན་མཁོ་རྫས་ཚད་ཡོད་ཀུང་སིས་ཡུལ་དེའི་ཞིང་འབྲོག་མང་ཚོགས་ལས་ཞུགས་བྱ་རྒྱུ་དེ་ཡོང་འབབ་མང་དུ་གཏོང་བ་དང་གནད་སྨིན་དབུལ་སྒྲོལ་མངོན་འགྱུར་བྱེད་པའི་ཐབས་ལམ་གལ་ཆེན་དུ་བརྩིས་ཡོད།ཀུང་སི་དེའི་ཡན་གྱི་ལས་མི་ནི་སྟོད་ལུང་བདེ་ཆེན་ཆུས་དང་སྟག་རྩེ་ཆུས་ཀྱི་ཐག་རིང་གྲོང་གསེབ་ཀྱི་ཞིང་འབྲོག་མང་ཚོགས་རེད།ཀུང་སི་དང་ཞིང་དུད་ཟུང་དུ་འབྲེལ་བའིརྣམ་པ་སྤྱད་དེ་སྟག་རྩེ་ཆུས་དར་རྒྱས་ཤང་དུ་མུའུ་ཁྲིའི་མཁན་པ་དཀར་པོའི་ཚད་ལྡན་ཅན་གྱི་སྣོད་བཅུད་འདེབས་འཛུགས་བྱས་པ་དང་ཡུལ་དེའི་ཞིང་འབྲོག་མང་ཚོགས་གླ་པར་བསྡུས་ནས་ས་བོན་སྤོས་འཛུགས་དང་།འདེབས་འཛུགས།སྔོག་འཐུ་བཅས་བྱེད་དུ་བཅུག་པ་དང་འབྲེལ་དུས་ཐོག་ཏུ་གླ་ཆ་སྤྲད་པ་རེད།